“กัลโช เซเรียอา” สะเทือน! “รูกานี” กองหลังทีม “ยูเวนตุส” ติดเชื้อ “โควิด-19”!
“กัลโช่ เซเรียอา” ลีกดังอิตาลีสะเทือน! หลังพบ “รูกานี” กองหลังทีม “ยูเวนตุส” ติดเชื้อไวรัส “โควิด-19”!
“กัลโช่ เซเรียอา” ลีกดังอิตาลีสะเทือน! หลังพบ “รูกานี” กองหลังทีม “ยูเวนตุส” ติดเชื้อไวรัส “โควิด-19”!
12 มี.ค. 2563

สโมสรฟุตบอล ยูเวนตุส แห่งกัลโช เซเรียอา ลีกดังของอิตาลี ออกแถลงการณ์ ว่า ดานิเอเล รูกานี กองหลังของทีม วัย 25 ปี ถูกตรวจพบติดเชื้อไวรัสโคโรนาไวรัสสายพันธุ์ใหม่ 2019 (โควิด-19) เมื่อวันพุธที่ผ่านมา ตามเวลาท้องถิ่น หลังเข้ารับการตรวจ และผลเป็นบวก
“สโมสรยูเวนตุส ได้กระทำการตรวจคัดกรอง แยกตัวตามมาตรการ ตามกฎข้อบังคับทุกประการ รวมไปถึงการติดตามตรวจบุคคลใกล้ชิดที่สัมผัสกับตัวรูกานี ซึ่งติดเชื้อไวรัสดังกล่าวเรียบร้อยแล้ว แต่ตอนนี้ยังไม่แสดงอาการแต่อย่างใด” แถลงการณ์ของ ยูเวนตุส ระบุ
ทั้งนี้ จากเหตุการณ์ดังกล่าวส่งผลให้นักเตะในทีม และสตาฟฟ์โค้ชต้องถูกกักตัว และเฝ้าดูอาการ เนื่องจากทั้งหมดเพิ่งจะลงฝึกซ้อมร่วมกัน โดย รูกานี เพิ่งโพสต์ภาพฉลองชัยในห้องแต่งตัวหลังจบเกมเอาชนะอินเตอร์ มิลาน 2-0 เมื่อวันเสาร์ที่ผ่านมา
ทั้งนี้ สถานการณ์ดังกล่าวอาจจะส่งผลให้การแข่งขันระหว่างทีม ยูเวนตุส กับ โอลิมปิก ลียง ในศึกยูฟ่า แชมเปี้ยนส์ ลีก รอบ 16 ทีมสุดท้าย ที่ตูริน อาจจะมีปัญหาไม่สามารถแข่งขันได้